open-index/open-wikipedia-markdown huggingface dataset:
Philip Jones Griffiths

**Philip Jones Griffiths** (* 18. februára 1936 - † 19. marca 2008) bol waleský fotožurnalista známy svojimi fotografiami z Vietnamskej vojny. Bol členom agentúry Magnum Photos.

## Život a dielo
Jones Griffiths sa narodil v Rhuddlane otcovi Jozefovi Griffithovi, ktorý dozeral na miestne prepravné služby v Londýne, Midlande a na škótsku železnicu a matke Catherine Jonesovej, zdravotnej sestre, ktorí mali doma malú kliniku. Vyštudoval farmáciu v Liverpoole a pracoval v Londýne v pobočke firmy Boots v londýnskej ulici Piccadilly ako nočný manažér a súčasne čiastočne pracoval ako fotograf pre *[[Manchester Guardian]]*. 

Na jeho prvej fotografii bol jeho priateľ, a bola urobená fotoaparátom Brownie.

Jones Griffiths sa nikdy neoženil - hovoril, že je to „buržoázny“ pojem, že on mal iba „významné“ vzťahy, ktoré prežili Fenella Ferrato, Katherine Holden, Donna Ferrato a Heather Holden. On sám zomrel v Londýne na rakovinu 19. marca 2008.
 
Skoro po Griffithovej smrti napísal novinár John Pilger jeho synovi: „Nikdy som sa nestretol s cudzincom, ktorý sa tak múdro staral o Vietnamcov, o obyčajných ľudí..., ako Philip Jones Griffiths. Bol to najväčší fotograf a jeden z najlepších novinárov môjho života...“
  
## Publikácie
* 
* 
* 
* 
* 

## Referencie


## Externé odkazy
* 
* Dannin, Bob (January 2002). "Interview with Philip Jones Griffiths ". New York City.
* 
* 
* 
* Photograph of him in action, John Giannini, Magnum

## Zdroj

Kategória:Britskí fotografi
Kategória:Vojnoví fotografi
Kategória:Narodenia v 1936
Kategória:Úmrtia v 2008
Kategória:Fotožurnalisti
Catherine Ashtonová

**Catherine Margaret Ashtonová**, *barónka Ashton of Upholland* (; * 20. marec 1956; Upholland, Lancashire) je britská a európska politička, od októbra 2008  do decembra 2009 európska komisárka pre obchod, od 1. decembra 2009 do 1. novembra 2014 vysoká predstaviteľka únie pre zahraničné veci a bezpečnostnú politiku.

## Životopis
V 80. rokoch 20. storočia bola pokladníčkou ľavicovej nátlakovej organizácie Campaign for Nuclear Disarmament, ktorá bola napojená na komunistickú stranu. Podľa fotografie 1982 z Daily Mail bola súčasťou skupiny aktivistov, ktorá požadovala po vtedajšej premiérke Margaret Thatcherovej odvolanie lodí mieriacich na Falklandské ostrovy, ktoré mali na palube jadrové zbrane.

V roku 1999 bola povýšená na barónku a stala sa doživotnou členkou Snemovne lordov, hornej snemovne britského parlamentu, za Labouristickú stranu. V júni 2001 sa stala námestníčkou ministra školstva a v nasledujúcom roku ministerkou. 28. júna 2007 ju nový britský premiér Gordon Brown vybral za vodcu Snemovne lordov a predsedníčku štátnej rady a uviedol ju do kabinetu, okrem iného aj preto, že v Snemovni lordov vyjednávala o Lisabonskej zmluve a zaoberala sa riešením otázok v oblasti spravodlivosti a vnútorných vecí Európskej únie.

V októbri 2008 sa stala britskou členkou Európskej komisie na poste komisárky pre obchod, kde nahradila Petra Mandelsona.

19. novembra 2009 bola zvolená za prvú vysokú predstaviteľku únie pre zahraničné veci a bezpečnostnú politiku (ministerku zahraničných vecí EÚ) v histórii. V rámci pozície vysokej predstaviteľky únie pre zahraničné veci a bezpečnostnú politiku zastávala aj funkciu podpredsedníčky Európskej komisie (Vice President of European Commisssion) a zúčastňovala sa aj na zasadnutiach Európskej rady, kde predsedala Rade pre zahraničné veci (FAC).

Od 9. februára 2010 do novembra 2014 tiež pôsobila ako prvá podpredsedníčka Európskej komisie.

## Vyznamenanie
*  - barónka (Parlament Spojeného kráľovstva)
*  - Order of St Michael and St George 
*  - rad Bieleho dvojkríža II. triedy

## Referencie

## Iné projekty

## Zdroj

Kategória:Britskí politici
Kategória:Európski komisári
Kategória:Vysokí predstavitelia Únie pre zahraničné veci a bezpečnostnú politiku
Kategória:Ženy v politike
Kategória:Členovia Snemovne lordov
Kategória:Laureáti Radu Bieleho dvojkríža II. triedy
Herman Van Rompuy

**Herman Van Rompuy** , narodený ako **Herman Achille Van Rompuy** (* 31. október 1947, Etterbeek, Belgicko) je belgický politik, člen Kresťanskodemokratickej flámskej strany (CD&V). Od 30. decembra 2008 do 25. novembra 2009 bol ministerským predsedom Belgicka, v tejto funkcii nahradil Yvesa Letermea. V minulosti zastával niekoľko ministerských funkcií, bol napríklad ministrom financií.

19. novembra 2009 bol na mimoriadnom summite Európskej únie v Bruseli zvolený na 2,5-ročné funkčné obdobie do novovzniknutej funkcie, ktorú zaviedla Lisabonská zmluva a ktorej oficiálny názov je stály predseda Európskej rady, neoficiálny názov je *prezident Európskej únie*. Funkcie sa ujal 1. decembra 2009 a 30. novembra 2014 ju odovzdal Donaldovi Tuskovi. 

Vo funkcii premiéra Belgicka sa okrem zmierňovania dôsledkov hospodárskej krízy snažil upokojiť napätú situáciu medzi valónskou a flámskou časťou Belgicka. Je zástancom reštriktívnej rozpočtovej politiky, odporcom extrémizmu, zástancom federalistického smerovania Európskej únie a odporcom vstupu Turecka do EÚ.

Okrem rodnej flámčiny hovorí aj po francúzsky a anglicky. Napísal niekoľko kníh o ekonómii a politike a píše básne v štýle japonského haiku. Zúčastňuje sa na zasadaniach Bilderbergskej skupiny.

## Referencie

## Literatúra
* Paul Beliën: *Seznamte se s prezidentem Evropy* in Te Deum 6/2009, str. 10 - 11

## Iné projekty

## Externé odkazy
* Oficiálnastránka 
* iDNES.cz - Seznamte se: Herman Van Rompuy, možná i váš budoucí „prezident“ (2009/11/02)
* Aktuálně.cz - V čele EU stanul asketa, který rád medituje v klášteře (2009/11/21)

## Zdroj

Kategória:Belgickí politici
Kategória:Predsedovia Európskej rady 
Kategória:Predsedovia vlády Belgicka
Kategória:Politici Kresťanskodemokratickej flámskej strany
Kategória:Belgickí ekonómovia
Kategória:Laureáti Radu vychádzajúceho slnka
Kategória:Nositelia Radu za mimoriadne zásluhy
Auditórium (verejná sieň)

thumb|upright=1.1|Moderné auditorium 
[thumb|upright=1.3|<center> Auditorium parížskej [Sorbonna|Sorbonny]]  

**Auditórium** (z ) je koncertná alebo prenáškova sála alebo len jej hľadisko. 
            					
## Kritéria navrhovania
Čím je priestor väčší, tým je lepšia akustika. Hlavným hodnotiacim kritériom priestorovej akustiky je čas dozvuku (v sekundách).
Keď je doba dozvuku krátka, dochádza k zmiešavaniu hlasov a znižuje sa zrozumiteľnosť. Pri väčšej hĺbke priestoru sa využívajú mikrofóny. Najhorší z hľadiska akustiky je kruhový pôdorys. Je potrebné zamedziť hlukom z pozadia, napríklad od technického zariadenia, z ulice alebo z dopravy. 

V miestnostiach s veľmi nízkymi stropmi vzniká reštauračný efekt. Tento efekt sa vytvára tak, že zvuk odrazený od nízkeho stropu sa zmiešava so zvukom v miestnosti a s hovorenou rečou. Dochádza tak k zmiešavaniu hlasov. 

Problémy sa časovým oneskorením sa riešia pomocou akustického podhľadu alebo obkladu. Oneskorenie sa tak dostane do limitu.

Zadná stena miestnosti by mala byť z akusticky mäkkých materiálov a v miestnosti by sa vždy mali používať iba čalúnené stoličky.

### Vhodné rozmery miestnosti
*odporúčané pomery strán v malých miestnostiach
**dĺžka : šírka – 1,25 : 1,45
**šírka : výška – 1,1 : 1,9
**dĺžka : výška – medzi 1,9 a 2,1
**výška : šírka : dĺžka – 1 : 1,05 : 1,2

Ani jeden z rozmerov nemá byť násobok ostatných rozmerov. Malou miestnosťou sa rozumie miestnosť do  a veľká miestnosť nad . Dôležitá je šírka miestnosti, šikmá alebo rovná poloha steny, obklad a povrch stien. Dôležité je aj tvarovanie stropu a jeho zakrivenie.

## Príklady
náhľad|Hill Auditorium
**3M Auditórium* v Minnesota history center je akusticky dobre upravená koncertná a zhromažďovacia hala. Poskytuje 314 sedadiel a prídavné miesta pre hendikepovaných, s výborným výhľadom z akéhokoľvek miesta. Auditórium je, so svojou výnimočnou projekčnou miestnosťou rovnako ako s veľkým javiskom, vhodné pre konferencie, prednášky, hudobné koncerty a divadelné predstavenia. 

**Hill Auditorium* na University of Michigan (Ann Arbor, Michigan). Je dielom znovuoživenia klasickej architektúry. Hill Auditórium bolo navrhnuté architektom Albertom Kahnom a postavené v roku 1913, vyjadrujúce snahy vtedy vznikajúceho štýlu Arts and Crafts v USA. 

**Nob Hill Masonic Center*, San Francisco
**Villa Vittoria*, Florencia – auditórium s kapacitou 1 000 poslucháčov.

## Referencie

## Zdroje
*Stavebná fyzika, ústav konštrukcií v architektúre, FA STU BA, BA 2005

Kategória:Miestnosti
Stredná odborná škola (Levice, Sv. Michala 36)

**Stredná odborná škola Ul. sv. Michala** v Leviciach oslávila v roku 2010 125. výročie svojej existencie.

V školskom roku 2009/2010 mala škola 735 študentov a tridsaťdva tried. Po ukončení základnej školy a po splnení prijímacích požiadaviek stanovených školou sa žiaci môžu prihlásiť na štúdium učebných a študijných odborov. Každoročne sa pre žiakov ZŠ otvárajú trojročné učebné odbory ako: automechanik, stolár, inštalatér, maliar, murár, hostinský, predavač, cukrár, kuchár-čašník, kaderník. V štvorročných študijných odboroch sa pre záujemcov otvára študijný odbor kozmetik, obchod a podnikanie. Existuje aj možnosť študovať päťročný študijný odbor hotelová akadémia. 

Predpokladá sa aj so štvorročným študijným odborom operátor stavebnej výroby. Študenti hotelovej akadémie majú možnosť zúčastniť sa zahraničnej stáže v Španielsku. Študenti učebných odborov po absolvovaní trojročného štúdia majú možnosť študovať v nadstavbovom štúdiu a vykonať maturitnú skúšku. Škola je zapojená do mnohých projektov.

Škola ponúka širokú paletu záujmových krúžkov, v rámci ktorých rozvíja kreativitu a zručnosť u študentov. Absolventi majú možnosť získať Medzinárodný certifikát IES.

## Externé odkazy
* Oficiálna stránka

Kategória:Stredné odborné školy na Slovensku
Kategória:Školy v Leviciach
Leningradskaja (sídlo)

**Leningradskaja** (rusky *Ленингра́дская*) je sídlo v severnej časti Krasnodarského kraja v Rusku. Je administratívnym a najväčším sídlom Leningradského rajónu. Má 38 200 obyvateľov (2002) a je tretím najväčším sídlom vidieckeho typu v Rusku.

Sídlo bolo založené kubánskymi kozákmi v roku 1794 pod názvom Umanskoje (*Уманское*). Tento názov je odvodený od mesta Umaň na Ukrajine, odkiaľ sem boli Kozáci presídlení. V roku 1842 už bola stanicou Umanskaja (*Уманская*). V roku 1913 mala 23 800 obyvateľov, z toho 13 751 kozákov.

20. júna 1934 bola stanica premenovaná na Leningradskuju.

Kategória:Geografia Krasnodarského kraja
Kategória:Sídla v Rusku
Partička

**Partička** môže byť:
*malá partia (v niektorých významoch)
*slovenská televízna relácia, pozri Partička (slovenská televízna relácia)
*česká televízna relácia, pozri Partička (česká televízna relácia)

## Pozri aj
* Partička IT – britský televízny seriál
Max Vladimirovič Aľpert

**Max Vladimirovič Aľpert** (; * 18. marec 1899, Simferopoľ - † 30. november 1980, Moskva) bol sovietsky novinársky fotograf, jeden z priekopníkov sériovej reportážnej fotografie. Stál pri počiatkoch modernej fotožurnalistiky v dvadsiatych a tridsiatych rokoch v bývalom ZSSR. Spoločne s fotografmi ako boli Arkadij Šajchet, Alexander Rodčenko, Boris Ignatovič, Georgij Petrusov alebo Ivan Šagin sa stali nástrojom programovej, centrálne riadenej a didakticky zameranej propagandy.

## Život
Spolu so svojim bratom študoval fotografiu v Odese (1914). Po občianskej vojne, pracoval ako fotografický korešpondent v "Rabočej gazete" v Moskve. V dvadsiatych rokoch sa stal členom Asociácie fotografov v Moskve. V tridsiatych rokoch pracoval v časopisoch *ZSSR na strojke*, kde publikoval asi 50 fotoreportáží. Najvýznamnejšie diela tohoto obdobia boli zrealizované pri výstavbe elektrárne v Magnitogorsku (Magnitka), pri pokladaní Turksiba a pri stavbe Veľkého Ferganského kanála.

    

Alpert pracoval súčasne v novinách *[[Pravda (ruské noviny)|Pravda]]*, kde robil portréty temer všetkých hlavných sovietskych a radu zahraničných politikov, vojakov, spisovateľov a hráčov. Počas Veľkej vlasteneckej vojny pracoval ako dopisovateľ pre TASS a Sovinformbjuro, Alpert pracoval na bojisku ako v tyle, tak v čelných bojových líniách. Je autorom práce *Kombat*, ktorá sa stala symbolom tejto vojny. 

Na konci vojny bol v Prahe a v Berlíne a fotografoval víťaznú prehliadku 24. júna 1945 v Moskve. V povojnových rokch pracoval v rôznych redakciách. Bol hlavným fotografickým korešpondentom tlačovej agentúry *[[Novosti]]*.

Spoločne s Arkadijom Šajchetom sa stal zakladateľom viaczáberových reportáží. Najznámejšia bola ich práca *Rodina Filippových* – 52 fotografií rozprávalo príbeh robotníka a jeho rodiny. Fotoreportáž bola tiež vytlačená v novinách nemeckých komunistov Arbeiter Illustrierte Zeitung a stretla sa na počiatku 30. rokov s veľkým ohlasom v Nemecku, Česko-Slovensku, i ďalších európskych krajinách. Vedľa významnej spoločenskej úlohy zohrala tiež dôležitú úlohu ako prvé významné dielo, ktoré dokázalo rovnocennosť a veľké potencionálne možnosti viaczáberových reportáží, sérií a fotofejtónov.

## Vyznamenania
Je nositeľom Radu červenej hviezdy, Radu Vlasteneckej vojny II. stupňa, dvomi Radmi červenej zástavy práce a ďalšími medailami. Je zaslúžilým pracovníkom kultúry RSFSR.
Rad jeho prác sa uchováva v zbierke negatívov v Národnom múzeu súčasnej histórie Ruska. 

## Knihy, na ktorých Alpert spolupracoval
* "Antológia sovietskej fotografie, 1941-1945" Nakladateľstvo Planeta, Moskva 1987
* PROPAGANDA & DREAMS, Edition Stemmle 1999 ISBN 3-908161-80-0

## Referencie


## Literatúra
* Max Alpert (G. Čudakov, Velká radost - práce), časopis *Sovjetskoje foto* roku 1979 №3

## Externé odkazy
* Макс Альперт. Возвращение из неволи  
* «Взгляд на войну через объектив» 
* Кто же был легендарным комбатом? 

## Zdroje
* 

Kategória:Narodenia v 1899
Kategória:Úmrtia v 1980
Kategória:Ruskí fotografi
Majstrovstvá sveta vo futbale 1954

300px|right|thumb|Zúčastnené tímy
**Majstrovstvá sveta vo futbale 1954** boli piate majstrovstvá sveta. Konali sa vo Švajčiarsku a to 16. jún - 4. júla. V júli 1946 bolo vybraté Švajčiarsko ako usporiadateľská krajina. Turnaj vyhrala reprezentácia Nemecka keď vo finále zdolali Maďarsko 3-2. Najlepším strelcom sa stal Maďar Sándor Kocsis z 11 gólmi.

## Kvalifikácia

Do kvalifikácie Majstrovstiev sveta roku 1954 vstúpilo celkom 57 tímov, ktoré bojovali celkom o 16 postupových miest na záverečný finálový turnaj. Švajčiarsko, ako hostiteľ majstrovstiev, a Uruguaj, ako obhajca víťazstva z predošlého majstrovstiev sveta, sa kvalifikovali automaticky, a tak o ostatné postupové miesta bojovalo 14 tímov.

## Štadióny

300px|right
Tento turnaj hostilo šesť miest:
* Bazilej, St. Jakob Stadium
* Bern, Wankdorf Stadium
* Ženeva, Charmilles Stadium
* Lausanne, Stade Olympique de la Pontaise
* Lugano, Cornaredo Stadium
* Zürich, Hardturm Stadium

## Výsledky

### Prvé kolo

#### Skupina 1

----

----

----

----

#### Skupina 2

----

----

----

##### Play-off

#### Skupina 3

----

----

----

#### Skupina 4

----

----

----

##### Play-off

## Vyraďovacia fáza
### Pavúk turnaja

### Zápasy
#### Štvrťfinále

----

----

----

#### Semifinále

----

#### Zápas o tretie miesto

#### Finále

## Strelci

**11 gólov**
*  Sándor Kocsis

**6 gólov**
*  Erich Probst
*  Max Morlock
*  Josef Hügi

**4 góly**
*  Helmut Rahn
*  Hans Schäfer
*  Ottmar Walter
*  Nándor Hidegkuti
*  Ferenc Puskás
*  Robert Ballaman
*  Carlos Borges

**3 góly**
*  Ernst Stojaspal
*  Theodor Wagner
*  Léopold Anoul
*  Nat Lofthouse
*  Fritz Walter
*  Zoltán Czibor
*  Burhan Sargın
*  Suat Mamat
*  Juan Hohberg
*  Oscar Míguez

**2 góly**
*  Robert Körner
*  Ernst Ocwirk
*  Didi
*  Julinho
*  Pinga
*  Ivor Broadis
*  Mihály Lantos
*  Péter Palotás
*  Lefter Küçükandonyadis
*  Julio Abbadie
*  Juan Alberto Schiaffino

**1 gól**
*  Henri Coppens
*  Baltazar
*  Djalma Santos
*  Tom Finney
*  Jimmy Mullen
*  Dennis Wilshaw
*  Raymond Kopa
*  Jean Vincent
*  Richard Herrmann
*  Bernhard Klodt
*  Alfred Pfaff
*  József Tóth
*  Giampiero Boniperti
*  Amleto Frignani
*  Carlo Galli
*  Benito Lorenzi
*  Fulvio Nesti
*  Egisto Pandolfini
*  Tomás Balcázar
*  José Luis Lamadrid
*  Jacques Fatton
*  Mustafa Ertan
*  Erol Keskin
*  Javier Ambrois
*  Obdulio Varela
*  Miloš Milutinović
*  Branko Zebec

**Vlastný gól**
*  Jimmy Dickinson 
*  Raúl Cárdenas 
*  Luis Cruz 
*  Ivan Horvat


Kategória:Majstrovstvá sveta vo futbale
Futbal
Obdobie Jajoi

thumb|left|Rekonštrukcia strážnej veže z obdobia Jajoi v Jošinogari
**Obdobie Jajoi** (iné názvy: **obdobie jajoi, jajoi, Jajoi, jajojské/jajoiské obdobie, éra Jajoi, jajojská/jajoiská kultúra, kultúra Jajoi**; ) je japonské prehistorické obdobie resp. zodpovedajúca archeologická kultúra nasledujúce/-ca po období Džómon a trvajúce približne od roku 900 pred Kr. (staršie sa uvádzalo 500/300 pred Kr.) až do roku 300 po Kr.

Názov obdobia je odvodený od tokijského predmestia Jajoi, kde sa prvýkrát v roku 1884 našla pre túto dobu charakteristická keramika. Japonsko vtedy vstúpilo zároveň do železnej aj bronzovej doby, pretože znalosť spracovania oboch kovov bola sem z kontinentu prinesená súčasne. Vplyv na formovanie novej kultúry mala pokročilejšia čínska kultúra. Tato vyspelá kultúra sa postupne integrovala do menej vyzretej kultúry Japonska, ktorej sa prispôsobila. 

Z Číny boli dovezené nové rastliny (moruša) a vzniklo tu tkáčstvo. Korejský prisťahovalci priniesli spôsoby poľnohospodárstva najmä pestovania ryže. Bol vybudovaný kompletný zavlažovací systém v povodí rieky Abe. 

Jedným z typických kovových výrobkov boli zvony *[[dótaku]]* (銅鐸) vyrábané z pomerne tenkého bronzu a bohato zdobené. Najstaršie nájdené *dótaku* pochádzajú z 2. alebo 3. storočia čo zodpovedá koncu obdobia Jajoi. Boli zrejme používané ako symboly moci a pri náboženských rituáloch.

## Keramika
Bola jednoduchšia ako v období Džómon, ale mala dokonalejšie vypracovanie, vypaľovala sa. Keramika bola stále vyrábaná zo stočených povrazcov hliny, ale mohol už byť používaný primitívny kruh. Je známych 5 druhov keramiky.

Typické pre túto kultúru sú džbány s dlhým hrdlom, hlboké misy, hrnce so širokým ústím a nádoby na vysokých nohách. Keramika je často zdobená jednoduchými rytými geometrickými vzormi.

Ľudia kultúry Jajoi už mali pohrebnú keramiku.

## Referencie


## Iné projekty

## Zdroje

Kategória:Dejiny Japonska
Kategória:Archeologické kultúry
Auditórium

**Auditórium** môže byť:
*poslucháreň (t. j. vysokoškolská)
*poslucháčstvo
*koncertná či verejná prednášková sieň alebo len jej hľadisko, pozri auditórium (verejná sieň)
*priestor v bazilike učený katechumenom, pozri auditórium (bazilika)
Partia

**Partia** alebo **parta** môže byť:
*skupina ľudí s rovnakým cieľom, záujmom a pod.
*pracovná skupina

**Partia** môže byť:
*časť, úsek (najmä diela, ľudského tela či krajiny)
*úloha v divadelnej hre, part
*jednotlivá hra v hrách hraných dvoma protihráčmi
*výhodný vydaj/ženba, výhodný ženích/nevesta
*územie Partov, pozri Partia (územie Partov)
*Partská ríša
*Tanečná Partia - slovenská tanečná skupina

**Parta** môže byť:
*ozdobná čelenka alebo venček ako súčasť kroja, pozri parta (kroj)
*album skupiny Turbo z roku 1990
The Sims

***The Sims*** je počítačová hra vyvinutá v štúdiách Maxis a vydaná spoločnosťou Electronic Arts s prvkami nového žánru, ktorý definovala - "simulátoru života". Za hrou stojí dizajnér a vývojár Will Wright známy napríklad vývojom hry SimCity.

K 7. februáru 2005 sa predalo 16 miliónov kópií hry čo ju označuje za najlepšie predávajúcu sa PC hru všetkých čias spolu s jej pokračovaním The Sims 2 na druhom mieste. (13 miliónov)

## Referencie

Kategória:Počítačové hry
Kategória:Hry pre Windows
Close to the Edge

***Close To the Edge*** je piaty album od skupiny Yes, v štýle progresívneho rocku, ktorý bol vydaný v roku 1972. 

V Česko-Slovensku vyšiel oficiálne v roku 1974 pod vydavateľstvom Supraphon s katalógovým číslom 1 13 1019 s upraveným nerozkladacím obalom, kde bol názov albumu prekreslený do češtiny s názvom *Na samém kraji útesu*.

## Zoznam skladieb

# „Close To the Edge“ (Anderson/Howe) – 23:44
#* „The Solid Time of Change“
#* „Total Mass Retain“
#* „I Get Up I Get Down“
#* „Seasons of Man“
# „And You And I“ (Anderson/Bruford/Howe/Squire) – 13:00
#* „Cord of Life“
#* „Eclipse“
#* „The Preacher the Teacher“
#* „Apocalypse“
# „Siberian Khatru“ (Anderson/Howe/Wakeman) – 8:55

## Kapela
* Jon Anderson – spev
* Chris Squire – basová gitara
* Steve Howe – rytmické a sólové gitary
* Rick Wakeman – klávesy, organ
* Bill Bruford – bicie, perkusie

Kategória:Hudobné albumy z 1972
Kategória:Albumy skupiny Yes
Leningradskaja

**Leningradskaja** môže byť: 
* antarktická stanica, pozri Leningradskaja (antarktická stanica)
* Atómová elektráreň Leningradskaja
* hotel v Moskve, pozri Leningradskaja (hotel)
* železničná stanica v Moskve, pozri Leningradskaja (stanica)
* sídlo v Rusku, pozri Leningradskaja (sídlo)
* Leningradskaja ulica
* Leningradskaja oblasť – slov. Leningradská oblasť
Elista

**Elista** (,  - piesčitý) je hlavným mestom Kalmyckej republiky v Rusku. Má 102 700 obyvateľov (2008), asi polovicu tvoria Kalmyci, 45% Rusi.

## Dejiny
V jeseni roku 1865 tu bolo 15 statkov, tento rok sa súčasne považuje za rok založenia mesta. Štatút mesta má Elista od roku 1930. 31. decembra 1942 bolo mesto oslobodené Červenou armádou a približne rok potom bolo obyvateľstvo obvinené s kolaborantstva s Nemcami a stalinským rozhodnutím násilne presídlené do Kazachstanu, na Sibír a do strednej Ázie. V roku 1944 bola Kalmycká socialistická republika zrušená a Elista bola pod názvom *Stepnoj* (rus. *Степной*) pridružená ku Stavropoľskému kraju. Znova bola ustanovená v roku 1957 a v tom istom roku sa do nej začali vracať aj pôvodní presídlení obyvatelia a Elista sa postupne stala politickým, administratívnym, ekonomickým a kultúrnym centrom Kalmyckej republiky.

## Pamätihodnosti
Vzhľadom na charakter obyvateľstva sa v meste miešajú dve kultúry: popri pôvodnej kalmyckej tradícií (budhizmus), sa tu nachádzajú ruské pamätníky najmä zo socialistických čias. Centrálne a najväčšie námestie mesta nesie meno V. I. Lenina. V súčasnosti sa tam nachádza komplex *Pagoda 7 dní*, fontána *Tri lotosy* a pamätník pripomínajúci šachovú olympiádu, ktorá sa tu konala v roku 1998. Na kopci v severnej časti bol vybudovaný pamätník osloboditeľom mesta (6. gardová tanková brigáda 28. armády) a v parku *Družba* bol vybudovaný komplex na pamiatku padlým hrdinom občianskej a Veľkej vlasteneckej vojny. Na Námestí Gorodovikova zasa stojí pamätník Hrdinovi Sovietskeho zväzu, veliteľovi O. I. Gorodovikovi (1878-1960).

6. júla 1995, na 60. narodeniny Dalajlámu, bola v centre mesta odhalená socha sediaceho Budhu, zhotovená z bieleho uralského mramoru. Dnes je toto miesto významným kultúrnym bodom mesta. V meste sa nachádza aj pamätník venovaný rozprávkárom, ktorí ospevovali tradičný kalmycký epos Džangar, dnes najrozšírenejšie národné dielo Kalmykov. V meste sa tiež nachádza pamätník venovaný odchodu a návratu deportovaných ľudí v rokoch 1943-1957.

## Iné projekty

Kategória:Kalmycko
Kategória:Mestá v Rusku
Nezmar hnedý

**Nezmar hnedý** () je druh nezmara bežne sa vyskytujúci v stojatých a pomaly tečúcich vodách mierneho pásma na severnej pologuli. Má veľkú schopnosť regenerácie (obnovy stratenej časti tela). Ich polypy prisadnuté na kameňoch a vodných rastlinách možno nájsť od jari do jesene. Nezmar je hermafrodit. Počas roka sa rozmnožuje nepohlavne (pučaním) a na jeseň pohlavne (splynutím vajíčka a spermie). O podklad je prichytený nožným diskom.
Nezmar má valcovité telo s ústnou dutinou slúžiacou na príjem potravy a zároveň na vyvrhovanie nestrávenej potravy. Živí sa zooplanktónom (napr. dafnie). Okolo ústnej dutiny sa nachádzajú ramená, na ktorých sú pŕhlivé bunky. Telo je zložené z 2 vrstiev buniek. Ochromí alebo usmrtí korisť pomocou pŕhlivých buniek. Meria asi . Na podklad sa prisaje nožným diskom. Pomocou neho a ústneho otvoru sa pohybuje. Na voľnom konci tela má 4 – 6 ramien, ktoré obklopujú ústny otvor. Nezmar dýcha – prijíma kyslík z vody – celým povrchom tela. Vnútorná vrstva vystiela tráviacu dutinu. Nezmar je potravou iných živočíchov (napr. lariev,  dospelých a jedincov vodného hmyzu), preto je dôležitou súčasťou vodných potravinových reťazcov.

## Zdroj
*

Kategória:Nezmary
82nd Academy Awards

**82nd Academy Awards** (doslova "82. udeľovanie Cien Akadémie") alebo ľudovo **82. udeľovanie Oscarov** bola ceremónia, na ktorej boli ocenené najlepšie filmy za rok 2009 a uskutočnila sa 7. marca 2010 v divadle Kodak Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátormi show boli Alec Baldwin a Steve Martin: Martin moderoval Oscarov už po tretíkrát (naposledy počas 73. a 75. udeľovaní) a Baldwin moderoval túto ceremóniu po prvý raz.

## Nominanti a víťazi

Nominovaní na 82nd Academy Awards boli oznámení naživo v utorok 2. februára 2010 o 5:38 PST (14:38 SEČ) v Samuel Goldwyn Theater v Beverly Hills, Kalifornia prezidentom Akadémie filmových umení a vied (AMPAS) Tomom Sherakom. 24. júna 2009 prezident Academy Award Sid Ganis oznámil na tlačovej konferencii v Beverly Hills, že tento rok bude desať nominácií na Najlepší film namiesto piatich.

### Hlavní nominanti

### Ostatné nominácie

### Viacnásobné nominácie a víťazstvá

## Externé odkazy
* oscars.org 

Kategória:Oscar
Western & Southern Financial Group Masters and Women’s Open

**Cincinnati Masters** je každoročný tenisový turnaj, ktorý sa koná na predmestí amerického mesta Cincinnati v Ohiu. Prvý zápas turnaja bol odohraný 18. septembra 1899 a turnaj je najstarším tenisovým turnajom v USA, ktorý sa koná po celú dobu na rovnakom mieste. Oficiálny sponzorský názov podujatia je v súčasnosti **Western & Southern Financial Group Masters and Women’s Open**.
Turnaj je súčasťou ATP World Tour Masters 1000 programu turnajov ATP a WTA Premier Tournaments programu turnajov WTA.

## Výsledky
### Finále dvojhry mužov

Kategória:Tenisové turnaje v USA
Kategória:ATP Masters Series
Stredná odborná škola polytechnická (Humenné, Štefánikova 20)

**Stredná odborná škola polytechnická** je stredná odborná škola sídliaca na ulici Štefánikovej 1550/20 v Humennom.

Svoj dnešný názov dostala 1. januára 2008.

Názvy školy sa menili takto:
* do roku 2008 *Stredné odborné učilište stavebné*
* od roku 2009 *Stredná odborná škola polytechnická*

## Štúdium
Na škole sa študujú nasledujúce odbory:
* Študijné odbory:
** mechanik počítačových sietí
** informačné a sieťové technológie
**mechanik hasičskej techniky
** operátor stavebnej výroby
** mechanik stavebnoinštalačných zariadení
** geodézia, kartografia a kataster

* Učebné odbory:
** elektromecahnik - úžitková technika
**murár

## Vedenie školy
* Riaditeľ: Ing. Anton Bača
* Zástupkyňa riaditeľa: Mgr. Miriama Krišková

## Externé odkazy
*  Stredná odborná škola polytechnická v Humennom

Kategória:Školy v okrese Humenné
Kategória:Stredné školy na Slovensku
Kategória:Humenné
German Rex

**German Rex** je mačacie plemeno, jedno zo štyroch plemien rexov, mačiek s kučeravou srsťou. Stavbou tela sa podobá obyčajnej domácej mačke, jej srsť je ale mierne zvlnená.

German Rex  je stredne veľká, svalnatá mačka so štíhlymi stredne dlhými nohami. Ich hlava je guľatá, s dobre vyvinutou tvárou a veľkými, otvorenými ušami. Oči tejto mačky sú strednej veľkosti vo farbách súvisiacích s farbou srsti. Jej srsť je krátka a hodvábna, s tendenciou  krútiť sa. Fúzy sa tiež krútia.  Všetky farby srsti sú povolené. German Rex je veľmi priateľská mačka a rýchlo sa dostane do kontaktu s jej majiteľom. Táto mačka je temperamentná.

## Iné projekty

## Externé odkazy
*Článok o plemene German Rex  

Kategória:Plemená mačiek
Majstrovstvá sveta vo futbale 1966

**Majstrovstvá sveta vo futbale 1966** boli ôsme majstrovstvá sveta. Konali sa v Anglicku od 11. júla - do 30. júla. V auguste 1960 bolo vybraté Anglicko ako usporiadateľská krajina. Turnaj vyhrala reprezentácia Anglicko keď vo finále zdolali Nemecko 4-2. Najlepším strelcom sa stal Portugalčan Eusébio s 9 gólmi.

## Kvalifikácia

Do kvalifikácie Majstrovstiev sveta roku 1966 vstúpilo celkom 74 tímov, ktoré bojovali celkom o 16 postupových miest na záverečný finálový turnaj. Anglicko, ako hostiteľ majstrovstiev, a Brazília, ako obhajca víťazstva z predošlého majstrovstiev sveta, sa kvalifikovali automaticky, a tak o ostatné postupové miesta bojovalo 14 tímov.

## Štadióny



## Výsledky

### Prvé kolo

#### Skupina 1

----

----

----

----

----

#### Skupina 2

----

----

----

----

----

#### Skupina 3

----

----

----

----

----

#### Skupina 4

----

----

----

----

----

## Vyraďovacia fáza
### Pavúk turnaja

#### Štvrťfinále

----

----

----

#### Semifinále

----

#### Zápas o tretie miesto

#### Finále

## Strelci

**9 gólov**
*  Eusébio

**6 gólov**
*  Helmut Haller

**4 góly**
*  Geoff Hurst
*  Franz Beckenbauer
*  Ferenc Bene
*  Valerij Porkujan

**3 góly** 
*  Luis Artime 
*  Bobby Charlton
*  Roger Hunt
*  José Augusto
*  José Torres
*  Eduard Malofejev

**2 góly**  
*  Rubén Marcos
*  Uwe Seeler
*  Kálmán Mészöly
*  Pak Seung-Zin
*  Igor Chislenko

**1 gól**
*  Ermindo Onega
*  Garrincha 
*  Pelé 
*  Rildo 
*  Tostão 
*  Georgi Asparuhov
*  Martin Peters
*  Héctor De Bourgoing
*  Gérard Hausser
*  Lothar Emmerich
*  Sigfried Held
*  Wolfgang Weber 
*  János Farkas
*  Paolo Barison
*  Sandro Mazzola 
*  Enrique Borja 
*  Lee Dong-Woon
*  Pak Doo-Ik
*  Yang Sung-Kook
*  António Simões
*  Anatolij Banishevskij
*  Amancio
*  Josep Fusté
*  Pirri
*  Manuel Sanchís
*   René-Pierre Quentin 
*  Julio César Cortés
*  Pedro Rocha

**Vlastný gól** 
*  Ivan Davidov 
*  Ivan Vutsov 


Kategória:Majstrovstvá sveta vo futbale
Futbal
Borut Pahor

**Borut Pahor** (* 2. november 1963, Postojna, Slovinsko) je slovinský politk, ktorý bol medzi rokmi 2012 a 2022 prezidentom Slovinska a predsedom vlády Slovinska od roku 2008 do roku 2012.

V roku 1987 získal diplom v oblasti politických vied, kde sa zaoberal predovšetkým medzinárodnými vzťahmi. V rokoch 1990-1992 bol členom Parlamentného zhromaždenia Slovinskej republiky, v rokoch 1992-2000 členom Národného zhromaždenia Slovinskej republiky, kde do roku 2004 vykonával funkciu predsedu. V roku 2004 bol zvolený do Európskeho parlamentu.

Od roku 1997 do roku 2012 bol predsedom politickej strany Sociálni demokrati (SD).

21. septembra 2008 zvíťazila jeho strana s ním ako lídrom kandidátky v parlamentných voľbách v Slovinsku. 7. novembra 2008 bol zvolený Národným zhromaždením do úradu premiéra Slovinska. Funkciu premiéra ukončil 10. februára 2012. 

V decembrových parlamentných voľbách získala slovinská sociálna demokracia len 10,5 % hlasov. Na kongrese SD v júni 2012 neobhájil kreslo predsedu strany, nový predseda SD – Igor Lukšič – však o Pahorovi vyhlásil, že tento je zrodený pre úrad prezidenta. V druhom kole prezidentských volieb, 2. decembra 2012 bol Borut Pahor zvolený za prezidenta Slovinska, keď porazil dovtedajšieho prezidenta Danilo Türka, ktorého v závere volebnej kampane podporil tiež niekdajší Pahorov mentor Milan Kučan.

Dňa 23. decembra 2012 prevzal úrad prezidenta. V roku 2017 bol znovuzvolený.

## Referencie


## Iné projekty

## Zdroj

Kategória:Prezidenti Slovinska 
Kategória:Predsedovia vlády Slovinska
Kategória:Rytieri veľkokríža Radu za zásluhy Talianskej republiky
Kategória:Nositelia Radu Stará planina
Kategória:Nositelia Radu za mimoriadne zásluhy
Kategória:Absolventi Ľubľanskej univerzity
Steve Denton

**Steve Denton** (* 5. september 1956, Kingsville, Texas, USA) je bývalý americký profesionálny tenista. Lepšie výsledky dosahoval vo štvorhre, kde vyhral v roku 1982 grandslamový turnaj US Open. Počas svojej kariéry vyhral 18 turnajov ATP vo štvorhre.

## Externé odkazy

Kategória:Narodenia v 1956
Kategória:Tenisti USA
Kategória:Osobnosti z Texasu
Ajax (informatika)

**AJAX** (*[[Asynchrónne I/O|Asynchronous]] [[JavaScript]] + [[XML]]*) je súhrnné označenie pre technológie vývoja interaktívnych webových aplikácií, ktoré umožňujú meniť obsah stránok bez potreby ich kompletného znovunačítania zo servera. V porovnaní s klasickými webovými aplikáciami môžu AJAX-ové aplikácie pri vhodnom návrhu poskytovať používateľsky komfortnejšíe prostredie, vyžadujú však použitie moderných webových prehliadačov.

## Používané technológie
AJAX nie je samostatný programovací jazyk ani technológia sama o sebe. Je to kombinácia nasledovných prvkov (nie nevyhnutne všetkých):
* HTML a CSS pre značkovanie a štýlovanie informácií pri zobrazení.
* DOM spojený s JavaScriptom pre dynamické zobrazenie a interakciu s prezentovanou informáciou.
* Metóda pre výmenu dát medzi prehliadačom a serverom, bez nutnosti obnovovať zobrazovanú stránku. Najčastejšie sa používa XMLHttpRequest (XHR) objekt. Niekedy je použitý IFrame objekt alebo dynamicky pridaný `&lt;[[Client-side JavaScript|script]]&gt;` tag.
* formát pre dáta poslané prehliadaču. Bežné formáty zahŕňajú XML, predformátované HTML, plain text a JavaScript Object Notation (JSON). Tieto dáta môžu byť dynamicky vytvorené skriptom na strane serveru.

## Aplikácia technológie AJAX
Príklad použitia asynchrónnej žiadosti na server metódou *POST*.

**AjaxJS.js**
```javascript
// Vytvoríme XMLHttpRequest objekt na vykonanie AJAX žiadosti.
if(window.XMLHttpRequest) 
{
  var xmlhttp = new XMLHttpRequest(); 
}

else 
{
 var xmlhttp = new ActiveXObject("MICROSOFT.XMLHTTP");
}

// Pomocou udalosti onreadystatechange a analýzou stavových kódov (4- žiadosť je vykonaná a odpoveď je pripravená, 200- všetko prebehlo v poriadku) spracujeme asynchrónny dopyt.

xmlhttp.onreadystatechange = function()
{
  if((xmlhttp.readyState == 4 && xmlhttp.status == 200))
  {
    var result = xmlhttp.responseText; // Premenná result nadobúda hodnotu dát odoslaných serverom vo forme reťazca.
    console.log(result);
  }
}

xmlhttp.open('POST','AjaxPHP.php',true); // Definujeme cieľový .php súbor a HTTP metódu (GET alebo POST).
xmlhttp.setRequestHeader('Content-type','application/x-www-form-urlencoded'); // Do AJAX žiadosti pridáme header (iba v prípade metódy POST).'Content-type' reprezentuje typ štruktúry tela dopytu (MIME) a sekundárny parameter určuje formát odosielania dát (name/value pairs).
xmlhttp.send("fname=John&lname=Doe"); // Odošleme dáta serveru.
```
**AjaxPHP.php**
```php
// Server spracuje prijaté dáta a odošle ich naspäť do dokumentu.

$fname = $_POST['fname'];
$lname = $_POST['lname'];

 echo 'Hello '.$fname.' '.$lname.'.';
```
Výsledkom je textový output v konzole:
```javascript
"Hello John Doe."
```


Je nutné dodať, že ide iba o príklad. Odoslanie dát serveru, ktorý ich prakticky nepozmenené vráti dokumentu, v praxi nemá veľké využitie. Oveľa častejšie sa technológia AJAX používa na dynamické pozmenenie údajov v databáze.

Kategória:World Wide Web
Kategória:Programovanie
Základná škola (Púchov, Mládežnícka 1434/16)

**Základná škola, Ul. Mládežnícka 1434/16, Púchov** vznikla v roku 1980 pri novovznikajúcom sídlisku Sedlište. Je to stredne veľká plnoorganizovaná štátna základná škola s vyučovacím jazykom slovenským. Počas svojej existencie sa škola vyprofilovala ako škola so zameraním na matematiku a prírodovedné predmety.

Najväčší počet žiakov (1 019) školu navštevoval v roku 1988. Od roku 1998 škola patrí medzi školy podporujúce zdravie, významnou akciou v tejto oblasti bolo vybudovanie školskej ekoplochy. Od roku 2000 začala postupná inovácia existujúcich odborných učební – prírodopisu, fyziky, chémie, zemepisu, jazykov a aj vďaka realizovaným projektom boli vybudované počítačové učebne. Pribudol aj športový areál, pripravuje sa rekonštrukcia budovy školy.

Učitelia prvého a druhého stupňa sa systematicky venujú žiakom nielen v rámci výučby ale i v príprave na súťaže a v množstve  poobedňajších aktivít. V ostatných rokoch sa škola už trikrát stala  držiteľom *Putovného pohára prednostu Krajského školského úradu v Trenčíne za prvé miesto vo vedomostných a umeleckých súťažiach* v  kraji.

V súčasnosti už škola disponuje aj triedami ktoré sú vybavené tabletovou technológiou.
Každá trieda má prípojku na internet a taktiež dataprojektor i potrebné  premietacie plátno.
Tri počítačové učebne (jedna z nich slúži na výučbu anglického jazyka) sú kompletne vybavené modernými počítačmi.
V školskeho roku 2016/2017 má škola 563 žiakov a je tak populačne aj rozlohovo najväčšia základná škola  v Púchovskom okrese.

## Externé odkazy
* Stránka školy ZŠ, Ul. Mládežnícka, Púchov
* Stránka mesta Púchov

Kategória:Základné školy na Slovensku
Kategória:Školy v Púchove
Astrachán

**Astrachán** (, tatársky Ästerxan) je mesto na juhu európskej časti Ruskej federácie blízko Kaspického mora. Leží v delte rieky Volgy, 1&nbsp;270&nbsp;km juhovýchodne od Moskvy. Astrachán má 510&nbsp;000 obyvateľov (odhad 2005) a je správnym strediskom Astrachánskej oblasti.

## Dejiny
náhľad|vľavo|Astrachán v 17. storočí

### Stredovek
Prvá zmienka o meste je od cestovateľov, a to zo začiatku 13. storočia, kedy ešte stálo na pravom brehu Volgy pod názvom *Xacitarxan* [Chadžitarchan], ktorého skomolením sa postupne vyvinula dnešná podoba názvu Astrachán. Dobyvateľ Tamerlán ho počas svojich výbojov roku 1395 vypálil a zničil. Medzi rokmi 1459 a 1556 bolo mesto centrom astrachánskeho chanátu, tatárskeho štátu útočiaceho na Rusov. V roku 1556 bol dobytý Ivanom Hrozným, ktorý nechal roku 1558 postaviť o 12&nbsp;km po prúde na pahorku nad Volgou, zvanom *Zajačí* alebo *Dlhý vrch*, novú pevnosť (kremeľ). Roku 1569 obliehali mesto vojská Osmanskej ríše, ktoré však mesto nedobyli a museli ustúpiť. O rok neskôr sa turecký sultán zriekol svojich práv na mesto, čo pomohlo otvoriť Volgu ruskému obchodu. V rokoch 1588 až 1589 sa zatiaľ drevený astrachánsky kremeľ dočkal prestavby na kamenné opevnenie s ôsmimi vežami; s plochou 11&nbsp;ha a trojuholníkom hradieb s obvodom 1&nbsp;544&nbsp;m, ktoré je ozdobou Astrachánu dodnes. V 18. storočí sa mesto rozvíjalo ako ruská brána do orientu - prichádzali sem obchodníci z Arménska, Perzie a ďalších krajín a usadzovali sa tu.

### Moderná doba
Astrachán bol dejiskom povstaní v rokoch 1670 a 1671, kedy ho držal Stepan Razin a jeho armáda kozákov 17 mesiacov. K ďalšej mestskej vzbure došlo ešte v rokoch 1705 až 1706. V 18. storočí tu vďaka iniciatíve Petra Veľkého bola vybudovaná lodenica a prístav, ktorých účelom bola výstavba loďstva pre prípadný vpád do Perzie. Neskôr mesto získalo významné práva i od Kataríny Veľkej, vďaka čomu mohlo postupne budovať priemysel. Roku 1717 sa stalo centrom gubernie, roku 1719 bolo vypálené Peržanmi, 7. februára 1918 sa tu k moci dostali boľševici. Počas druhej svetovej vojny bolo mesto jedným z hlavných cieľov nemeckej ofenzívy jednak priamo počas operácie Barbarossa v roku 1941, ale aj počas bojov o Stalingrad (1942) bolo nemeckým cieľom dosiahnuť toku Volgy na tomto mieste.

## Ekonomika
Astrachán je centrom rybolovu a lodiarstva, spracováva sa tu ale aj trstina a chemikálie. V okolí mesta sa ťaží zemný plyn.

## Partnerské mestá

## Referencie

## Iné projekty

## Externé odkazy
* oficiálna stránka  
* Slike, zgodovina in znamenitosti Astrakhan 

## Zdroj


Kategória:Mestá v Rusku
Kategória:Sídla na Volge
Kategória:Prístavné mestá v Rusku
Kategória:Geografia Astrachánskej oblasti
Hanami

right|thumb|Sakury v okolí hradu Himeji

**Hanami** (, dosl. sledovanie kvetov) je tradičný japonský zvyk obdivovania krásy kvitnúcich kvetov. Začiatok tradície Hanami sa datuje spätne cez tisíc rokov.  Väčšinou japonských čerešní (櫻Sakura). Približne od polovice januára do mája kvitnú kvety Sakur po celom Japonsku, z juhu na sever. Japonské televízie hlásia "čerešňové predpovede" (桜前線, sakurazensen), v rámci predpovedí počasia. Väčšina Japoncov ich pravidelne sleduje, a podľa aktuálnej predpovede plánuje Hanami, keďže sakury kvitnú len 1 až 2 týždne v roku. V súčasnosti sú hanami, veľké rodinné oslavy v parkoch, počas ktorých Japonci obdivujú kvitnúce sakury.
thumb|right|Park Ueno počas Hanami
Spolu s festivalom Hanami sa spájajú aj rozličné kultúrne akcie, napríklad súťaže o najlepšie miesta pod sakurami, tradičný čajový obrad a podobne. 

## Pozri aj
* Sakura
* Japonsko
* Matsuri

## Iné projekty

## Externé odkazy
* Japan guide - How to do Hanami 
* Hanami viewing  
* Slavomír Nemšák blog - Japonská príchuť jari 

## Referencie

Kategória:Kultúra v Japonsku
Ajax

**Ajax** môže byť:
* Asynchronous JavaScript and XML, skupina technológií pre vývoj interaktívnych webových aplikácií
* Ajax Amsterdam, holandský futbalový klub
* 1404 Ajax, planétka
* Ajax (Ontário), mesto v Kanade
* Ajax (Louisiana), mesto v USA
* Ajax (čistiaci prípravok)
Bauhaus-Archiv

**Bauhaus-Archiv** (doslova *Archív Bauhausu*) je archív v Múzeu moderného dizajnu v Berlíne. Zaoberá sa výskumom a prezentovaním histórie a vplyvu bauhausu (1919-1933) ako najvýznamnejšej školy architektúry, moderného dizajnu a umenia 20. storočia. Ide o najúplnejšiu zbierku zameranú na dejiny školy vo všetkých aspektoch jej práce. Archív je prístupný verejnosti a je umiestnený v budove, ktorú naprojektoval Walter Gropius, zakladateľ školy.

## Iné projekty

Kategória:Múzeá v Berlíne
Kategória:Bauhaus
Dano

**Dano** môže byť:
* skrátený tvar mena Daniel, pozri Daniel (prvé meno)
* kórejský sviatok, pozri tano (sviatok)
* kmeň v Pakistane, pozri Dano (kmeň)
* jazyk, pozri dano (jazyk)
* departement v Burkine Faso, pozri Dano (departement)
* hlavné sídlo tohto departementu, pozri Dano (mesto)
* okres v Etiópii, pozri Dano (Etiópia)
* priezvisko, pozri Dano (priezvisko), napr.:
** Hutch Dano (* 1992), americký herec
** Paul Dano (* 1984), americký herec a producent
** Royal Dano (1922 – 1994), americký herec
** Linda Danová (* 1943), americká herečka

## Pozri aj
* Daňo
* Danko
Verzatilka

náhľad|Verzatilka
**Verzatilka** (obchodná značka *Versatil*) je mechanická kovová ceruzka s vymeniteľnou tuhou. Bola vytvorená v roku 1950 v továrni Koh-i-noor Hardtmuth v Českých Budějoviciach. Táto patentná ceruzka v dutom obale obsahuje zariadenie, ktoré po stlačení vysunie grafitovú tuhu. Tento mechanizmus umožňuje používanie vymeniteľných túh. Na konci ceruzky sa nachádza hrot, ktorý po vybratí slúži na zaostrovanie tuhy.

## Referencie

Kategória:Písacie potreby
Kategória:České vynálezy
Sarafán

[thumb|Žena v [tradícia|tradičnom kroji zahrňujúcom sarafán na výstave ľudovej kultúry v Minsku v Bielorusku]]
**Sarafán** () z perzského sеrāрā) - je tradičný ruský vidiecky ženský národný odev (kroj) bez rukávov.

Sarafán bol odevom sedliackych dievčat a žien v centrálnej a severnej časti Ruska do 20. storočia. Ruské ženy z vyššej a strednej triedy prestali nosiť tradičné ruské odevy, na rozdiel od "kokošnikov" ako časti dvorného odevu v 18. storočí, počas modernizácie Ruska Petrom Veľkým (aj napriek tomu, že štýl obliekania ruskej aristokracie bol odlišný od bežných ľudí). V súčasnosti sa tento kostým nosí na vystúpeniach ruských folklórnych súborov.

left|thumb

## Pozri aj
* Kroj

Kategória:Kultúra v Rusku
Kategória:Ľudový odev
Original War

**Original War** je počítačová hra z roku 2001 brnianskej firmy Altar Interactive. Ide o real-time stratégiu s prvkami hier na hrdinov, ktorá je kompletne v češtine, obsahuje dve kampane, niekoľko alternatívnych koncov a možnosť hrať v móde multiplayer. V hre je Sovietsky zväz pod nadvládou Spojených štátov amerických. Frustrácia sa zmení na pobúrenie, keď sovietski vedci nájdu stopy po americkom osídlení a minerály Alaskite, ktorý je zdrojom americkej moci v ďalekom Sibíri. Sovietska expedícia je vyslaná cez EON, nazývaný ako TAWAR, aby odrazila amerických zlodejov a zachovala to, čo právoplatne patrí im. Z uvedeného dôvodu je hra podľa Pan European Game Information určená len pre osoby staršie, ako 18 rokov s obsahom diskriminácie.

## Námet
Hra je voľne inšpirovaná sci-fi novelou *Posledný deň stvorenia* Wolfganga Jeschkeho. V knihe sú americké vojenské jednotky vyslané o pol milióna rokov naspäť strojom času, kde majú prečerpať všetku ropu z oblasti Blízkeho východu na americké územie. Dôvodom je strach z obrovských ziskov arabských krajín a ich ťažko kontrolovateľný fanatický nacionalizmus. Ale nápad takejto cesty v čase nemali len Američania.

## Príbeh
Počas prvej svetovej vojny Američania nájdu na Sibíri v blízkosti miesta dopadu Tunguzského meteoritu záhadný artefakt mimozemského pôvodu. Keďže nevedia čo to je odnesú ho do Oblasti 51 a začnú skúmať. Tento prístroj nazvú EON (Extraterrestrial Object Nexus) a palivo ktoré sa v ňom nachádza SIBERIT. Pri testoch sa zistilo že ide o stroj času ktorý všetko čo je doňho vložené prenesie o 2 000 000 rokov dozadu zhruba na to isté miesto. Lenže SIBERIT sa rýchlo míňa a zásoby tejto vzácnej látky sa nachádzajú na Sibíri v Rusku. Tak sa americká vláda rozhodne poslať niekoľko jednotiek do minulosti aby vyťažili SIBERIT a preniesli ho na Aljašku (Sibír a Aljaška boli vtedy spojené). Touto cestou Američania zmenili budúcnosť...

Sovietsky zväz sa nerozpadol a Rusi objavia na Sibíri zvláštny artefakt, pomenovali ho TAWAR (EON). Rusom sa podarí okrem EONu na Sibíri nájsť pozostatky amerických vozidiel a technológii. Taktiež zistia, že ložiská alaskitu (Siberitu) sú na Aljaške a vďaka svojim zisteniam si uvedomia, že ich Amerika obrala o túto surovinu. Ich odpoveďou je vyslanie svojich jednotiek do minulosti aby ochránili ložiská alaskitu a tak následne vypukne vojna medzi USA a Ruskom, 2 milióny rokov pred Kristom.

## Referencie


## Externé odkazy
*Oficiálne stránky hry  
*Recenzia na Tiscali Games 
*Recenzia na Fox Axe 
*Oficiálny web celosvetovej komunity   

## Zdroj
* 

Kategória:Počítačové hry z 2001
Kategória:Strategické počítačové hry
Kategória:České videohry
Kategória:Počítačové hry
Kategória:Hry pre Windows
From Our Hands

**From Our Hands** je slovenská punkrocková hudobná skupina, ktorá bola založená 1. januára 2007 v Bratislave na pozostatkoch zoskupenia *Trans Panama*. Zakladajúci členovia Matej Hoťka, Matej Turcer a Miroslav Šimonič vzali na post basgitaristu talentovaného Richarda Klima, ktorý predtým pôsobil v kapele Lastheroes. Frontman kapely Matej Hoťka je známy aj z pôsobenia v slovenskej kapele Hex.

## Biografia
Skupina odohrala svoj prvý koncert v Ostrave v januári 2008. Prakticky okamžite sa chalani pustili do nahrávania debutového CD. Po nahratí skladby „Ransom“ a následnom uvedení singla na myspace profile kapely prichádza prvý úspech v podobe ponuky spoločného koncertu s newyorskou legendou From Autumn To Ashes v pražskom Rock Caffé. Popri častom koncertovaní a vystriedaní viacerých slovenských nahrávacích štúdií sa kapela rozhoduje nahrať si svoj debut svojpomocne a vydať na vlastné náklady. V tejto dobe vzniká aj hit „With No Excuses“, ktorý sa stáva aj súčasťou reklamnej kampane spoločnosti T-Mobile. V októbri 2008 kapela odohráva ďalší z koncertov po boku kapely August Burns Red. Hneď začiatkom roku 2009 kapela predskakuje Iné Kafe pred vypredanou incheba arénou v Prahe. Na jar podpisujú zmluvu na 4 albumy s českým labelom Xproduction a nasleduje prvé turné spolu s kapelou Sunshine.

Začiatkom leta vychádza album *Buildings Fall*, ktoré obsahuje aj videoklip k piesni „Let It Burn“. V lete roku 2009 si From Our Hands zahrali na množstve festivalov, vrátane tých najväčších v Česku aj na Slovensku. Za všetky treba spomenúť festival Rock For People, kde From Our Hands hrali pred trojtisícovou kulisou. Jeseň sa celá niesla v znamení častého koncertovania kapely a dodatočných krstov v pražskom klube Abaton a v preplnenom bratislavskom klube Randal.

## Diskografia
* 2009 – *Fake Romances* – EP
* 2009 – *Buildings Fall* – LP
* 2010 – *Sinners* - LP
* 2014 – *Individuals* - LP
* 2023 – *Superheavy* - LP

## Referencie

## Externé odkazy
* www.fromourhands.net 
* 

Kategória:Hudobné skupiny z 2007
Kategória:Slovenské punkrockové hudobné skupiny